**Jonas Andersen Sayed** (født 18. oktober 1997 i Flekkefjord) er en norsk politiker (KrF). Han var ordfører i Sokndal kommune i Rogaland fra 28. oktober 2019 til 30. oktober 2023. Ved tiltredelsen var han den yngste ordføreren i norsk historie.

Han fikk mye oppmerksomhet da han i forbindelse med budsjettbehandlingen desember 2019 valgte å kutte egen ordførerlønn med 250 000 kr for å frigjøre midler i kommunens driftsbudsjett til eldre, frivillighet og kultur. Det ble også omtalt i både norske og ukrainske medier at han sommeren 2023 syklet fra Sokndal til Ukraina for å vise solidaritet og samle inn penger til det ukrainske forsvaret i forbindelse med Russlands pågående fullskalainvasjon av Ukraina.

Politisk arbeid
---------------

Sayed begynte sin politiske karriere som kommunestyrerepresentant i Sokndal, der han ble valgt inn som 17-åring i 2015. Kort tid etter engasjerte han seg i Kristelig Folkepartis Ungdom, KrFs ungdomsparti, og ble i 2016 valgt som leder av fylkesorganisasjonen i Rogaland. Høsten 2018 ble han innstilt, og senere valgt, som Sokndal KrFs ordførerkandidat foran Kommunevalget 2019. Sokndals daværende ordfører Trond Arne Pedersen, også han fra KrF, hadde tidligere samme høst varslet at han ikke tok gjenvalg. Sayed var også 2. kandidat på valglisten til Rogaland KrF i forbindelse med Fylkestingsvalget 2019.

Valget 9. september 2019 ble en kjempesuksess for Sokndal KrF, og partiet ble kommunens største parti med 26,2 prosent av stemmene. Sayed var også den av politikerne som stilte til valg i Sokndal som fikk flest personstemmer og slengere. Noen dager etter valgdagen ble det klart at KrF, Sokndal Listo, Senterpartiet, Frp og Venstre ville samarbeide den kommende kommunestyreperioden, og det var dermed klart at Sayed ville bli valgt som ordfører i det konstituerende kommunestyremøtet. 28. oktober 2019 ble han av et enstemmig kommunestyre valgt som Sokndals ordfører i valgperioden 2019-2023.

Sayed ble også som følge av listeplasseringen på Rogaland KrFs fylkestingsliste valgt som fast fylkestingsrepresentant i Rogaland i perioden 2019-2023. Han valgte etter eget ønske å ikke være medlem i noen av hovedutvalgene, men han ble i det konstituerende fylkestingsmøtet valgt som leder av fylkets trafikksikkerhetsutvalg.

Da analyseselskapet Sentio Research Group i 2023 gjennomførte en undersøkelse om hvor tilfredse innbyggerne i landets kommuner var med ordføreren i sin kommune, var Sayed øverst på listen med en tilfredshet på 81,77 (av 100).

Ved valget 11. september 2023 ble Sokndal KrF kommunens største parti med 28,9 prosent av stemmene, en framgang på 2,7 prosent fra valget i 2019. Sayed var også den av politikerne i kommunen som fikk flest personstemmer og slengere fra velgerne. Likevel ble Bjørn-Inge Mydland fra Senterpartiet utpekt som ny ordfører, da Venstre, Høyre, Senterarbeidet og Arbeiderpartiet med støtte fra Rødt inngikk en intensjonsavtale om samarbeid.

Referanser
----------

1. ↑  Topdahl, Rolv Christian (9. september 2019). «KrF-talentet Jonas (21) kan bli tidenes yngste ordfører». *NRK*. Besøkt 19. desember 2019.
2. ↑  Rossholt, Helene Halvorsen (27. november 2019). «Norges yngste ordfører kutter lønna med 250.000 kroner». *NRK*. Besøkt 19. desember 2019.
3. ↑  Hansen, Åse Karin (20. juli 2023). «Ordfører Jonas Andersen Sayed bruker ferien til å samle inn penger til Ukraina». *NRK*. Besøkt 10. oktober 2023.
4. ↑  «Norwegian city mayor cycles to Ukraine and raises US$14,500 for Armed Forces». *Ukrainska Pravda* **(engelsk)**. Besøkt 10. oktober 2023.
5. ↑  «(+) Seiersstemning i KrF-leiren i Sokndal». *www.dalane-tidende.no* **(norsk)**. 9. september 2019. Besøkt 19. desember 2019.
6. ↑  «(+) Fikk flest personstemmer». *www.avisenagder.no* **(norsk)**. 11. september 2019. Besøkt 19. desember 2019.
7. ↑  «(+) Enige om mye, også om å skyve på saker de er uenige om». *www.dalane-tidende.no* **(norsk)**. 23. oktober 2019. Besøkt 19. desember 2019.
8. ↑  «Nå er han Norges yngste ordfører». *www.aftenbladet.no*. Besøkt 19. desember 2019.
9. ↑  «Konstituerende fylkesting». *Kristelig Folkeparti* **(engelsk)**. Arkivert fra originalen 19. desember 2019. Besøkt 19. desember 2019.
10. ↑  Lågbu, Øivind (8. september 2023). «Siri Martinsen fornøyd med 76. plass på topp 100-liste: – Husk at jeg bare har sittet to år». *Fredriksstad Blad* **(norsk)**. Besøkt 10. oktober 2023.
11. ↑  Aalbu, Ingve (13. september 2023). «(+) Sjekk lista i Sokndal: Han er suveren på slengertoppen». *Dalane Tidende* **(norsk)**. Besøkt 10. oktober 2023.
12. ↑  «Jonas Andersen Sayed (KrF) er vraket i Sokndal: Bjørn-Inge Mydland (Sp) blir ordfører». *www.aftenbladet.no*. 21. september 2023. Besøkt 10. oktober 2023.

| * v
* d
* r
Nåværende ordførere i Rogaland |
| --- |
| 
* **Bjerkreim:** Kjetil Slettebø (Sp)
* **Bokn:** Osmund Våga (Sp)
* **Eigersund:** Odd Stangeland (Ap
* **Gjesdal:** Frode Fjeldsbø (Ap)
* **Haugesund:** Arne-Christian Mohn (Ap)
* **Hjelmeland:** Anita Husøy Riskedal (Sp)
* **Hå:** Jonas Skrettingland (KrF)
* **Karmøy:** Leiv Arne Marhaug (H)
* **Klepp:** Sigmund Rolfsen (Ap)
* **Kvitsøy:** Stian Gill Bjørsvik (KrF)
* **Lund:** Magnhild Eia (Sp)
* **Randaberg:** Jarle Bø (Sp)
* **Sandnes:** Stanley Wirak (Ap)
* **Sauda:** Håvard Handeland (Ap)
* **Sokndal:** Jonas Andersen Sayed (KrF)
* **Sola:** Tom Henning Slethei (FrP)
* **Stavanger:** Sissel Knutsen Hegdal (H)
* **Strand:** Irene Heng Lauvsnes (H)
* **Suldal:** Gerd Helen Bø (Sp)
* **Time:** Andreas Vollsund (H)
* **Tysvær:** Sigmund Lier (Ap)
* **Utsira:** Marte Eide Klovning (UFL)
* **Vindafjord:** Ole Johan Vierdal (Sp)

 | Rogaland |